Datum: 9. 12. 2020

Spoštovani,

objavljamo odgovor na vprašanje gospodarskega subjekta za javno naročilo št. VKS-219-20 Dobava nadomestnih delov in servisiranje tovornih vozil in delovnih strojev, ki je bilo posredovano naročniku preko Portala javnih naročil.

VPRAŠANJE:

Spoštovani, ali moramo, vezano na točko 2.1.3. "Ponudbena cena", imeti na naši spletni strani objavljen cenik ali zadostuje, da cenik imamo in ga po potrebi tudi pošljemo?

ODGOVOR:

Veljaven cenik mora biti dostopen naročniku v skladu z vso relevantno zakonodajo, v elektronski ali fizični obliki, ki ga moral izbrani ponudnik zagotavljati v obdobju veljavnosti okvirnega sporazuma.

VPRAŠANJE:

Spoštovani, v točki 3.2.3.2.-strokovna usposobljenost v zahtevi:« predložiti veljavno koncesijsko listino, izdano s strani uradno pooblaščenega zastopnika proizvajalca vozil, ki lahko tako listino za posamezni sklop predmeta javnega naročila izda ali potrdilo o statusu pooblaščenega serviserja« prosimo za pojasnitev kakšno potrdilo o statusu pooblaščenega serviserja izdano s strani uradnega pooblaščenega zastopnika proizvajalca vozil, priloži subjekt, ki je sam zakoniti zastopnik proizvajalca vozil? Zanima nas torej ali lahko sami sebi izdamo potrdilo o statusu pooblaščenega serviserja, v kolikor smo tudi sami uradni zastopnik proizvajalca vozil?

ODGOVOR:

V kolikor je gospodarski subjekt pooblaščeni uradni zastopnik proizvajalca vozil naj predloži dokazilo s katerim je proizvajalec vozil tako zastopstvo temu gospodarskemu subjektu tudi podelil in na podlagi katerega ima gospodarski subjekt status pooblaščenega serviserja.

VPRAŠANJE:

Naročnika pozivamo, da odpravi napako (v kolikor je napaka), v točki 2.2.3. vzdrževanje vozil, kjer zahteva potrdilo o pooblaščenem serviserju izdanem v letu 2017. Takšna zahteva več kot očitno ni povezana s predmetnim javnim naročilom, saj se servisi ne bodo izvajali v letu 2017.

Takšno določilo pri naročniku ne prinaša nikakršne konkurenčne prednosti. Dodatno pa razpolaganje s takšnimi starimi potrdili evidentno ne pomeni usposobljenost takšnega ponudnika, saj bi moral imeti vsak ponudnik dokazilo o usposobljenosti za obdobje v katerem se bo javno naročilo izvajalo.

ODGOVOR:

Črta se drugi odstavek 2.2.3. točke razpisne dokumentacije. Navedeno potrdilo je opredeljeno v 3.2.3.2. točki razpisne dokumentacije.

VPRAŠANJE:

Pozdravljeni, pri sklopu za akumulatorje, me zanima če je pri poziciji pod zap. št. 13 pravilen zapis Ah. Menimo, da bi moralo pisati 75Ah +L ( ne pa 7 Ah).

ODGOVOR:

Postavka št. 13 se črta iz ponudbenega predračuna za Sklop št. 11: Akumulatorji. Naročnik na svoji spletni strani objavlja spremenjen ponudbeni predračun za sklop št. 11: Akumulatorji, v skladu z navedeno spremembo. Ponudniki morajo oddati ponudbo za sklop št. 11: Akumulatorji na spremenjenem ponudbenem predračunu z dne 9. 12. 2020.

VPRAŠANJE:

Spoštovani, prosili bi, če je možno, da pod številko 4.1. ZAVAROVANJE DOBRE IZVEDBE OBVEZNOSTI IZ OKVIRNEGA SPORAZUMA , dodate še drugo obliko zavarovanja in to KAVCIJSKO ZAVAROVANJE za dobro izvedbo obveznosti iz okvirnega sporazuma. Poleg tega pa dodate še PRILOGA 6 vzorec KAVCIJSKEGA ZAVAROVANJA, sedaj je samo vzorec menične izjave. Hvala lepa in lep pozdrav!

ODGOVOR:

Izbrani ponudnik lahko kot finančno zavarovanje za zavarovanje dobre izvedbe obveznosti iz okvirnega sporazuma predloži tudi bančno garancijo ali kavcijsko zavarovanje pri zavarovalnici. Bančne garancije oz. kavcijska zavarovanja, morajo biti nepreklicna, brezpogojne in plačljive na prvi poziv. Naročnik bo v tem primeru ustrezno uskladil okvirni sporazum, v skladu z finančnim zavarovanjem, ki ga bo predložil ponudnik. Ponudnik naj nameravano vrsto finančnega zavarovanja navede v osnutku okvirnega sporazuma, ki ga morajo ponudniki predložiti k ponudbeni dokumentaciji.

**Bančne garancije morajo vsebovati klavzulo**: »Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.«

**Kavcijsko zavarovanje mora vsebovati klavzulo:** »Zahtevi za plačilo ni potrebno priložiti originalnega izvoda zavarovanja.«

**Kavcijsko zavarovanje ne sme vsebovati klavzule**: »Za to zavarovanje veljajo Enotna pravila za garancije na poziv (EPGP) revizija iz leta 2010, izdana pri MTZ pod št. 758.«

Banke in zavarovalnice s takimi vrstami zavarovanj že razpolagajo.

VPRAŠANJE:

Pozdravljeni. Vprašanje pri VKS-219/20 za SKLOP 11. Lahko prosim preverite podatke, pri akumulatorjih? Amperske ure in mere kar se tiče norm se ne ujemajo. Ali uporabimo standardne mere za določene Ah? Tudi stran polov ni točno opredeljena pri večini postavk.

AKUMULATOR 12V 45AH 175 x 175 x 190

AKUMULATOR 12V 110AH +D 349 x 175 x 230

AKUMULATOR 12V 220AH 518 x 273 x 240

AKUMULATOR OPTIMA 12V 7 AH 324 x 165 x 238

ODGOVOR:

Naročnik je preveril podatke pri akumulatorjih in dopisal pole pri akumulatorjih, pri čemer se postavka št. 13 črta iz ponudbenega predračuna za Sklop št. 11: Akumulatorji. Naročnik na svoji spletni strani objavlja spremenjen ponudbeni predračun za sklop št. 11: Akumulatorji, v skladu z navedeno spremembo. Ponudniki morajo oddati ponudbo za sklop št. 11: Akumulatorji na spremenjenem ponudbenem predračunu z dne 9. 12. 2020. Dovoljena odstopanja so navedena v ponudbenem predračunu.

VPRAŠANJE:

Spoštovani, SKLOP štev. 1- MERCEDES BENZ. Prosimo za odgovor pri pozicijah pod zaporednimi številkami 524, 525, 671, 786 in 787, ker so kataloške številke nepoznane za blagovno znamko MB.

ODGOVOR:

Navedene postavke se črtajo iz ponudbenega predračuna za Sklop št. 1: MERCEDES BENZ splošni deli. Naročnik na svoji spletni strani objavlja spremenjen ponudbeni predračun za sklop št. 1: MERCEDES BENZ splošni deli, v skladu z navedeno spremembo. Ponudniki morajo oddati ponudbo za sklop št. 1: MERCEDES BENZ splošni deli na spremenjenem ponudbenem predračunu z dne 9. 12. 2020.

VPRAŠANJE:

Pozdravljeni, v zvezi z 11. sklopom razpisa vas prosim za dva odgovora:

1. Pri drugi postavki akumulator 12V 10Ah" je navedena zahteva desni+. Ali lahko preverite, če gre ne gre za levi+?

2. Pri 13. postavki je navedeno akumulator Optima 12V 7Ah. Ali gre morda za Optima 75Ah?

ODGOVOR:

1. Gre za desni+.

2. Postavka št. 13 se črta iz ponudbenega predračuna za Sklop št. 11: Akumulatorji. Naročnik na svoji spletni strani objavlja spremenjen ponudbeni predračun za sklop št. 11: Akumulatorji, v skladu z navedeno spremembo. Ponudniki morajo oddati ponudbo za sklop št. 11: Akumulatorji na spremenjenem ponudbenem predračunu z dne 9. 12. 2020.

VPRAŠANJE:

Spoštovani, v sklopu 2: MAN splošni deli je napaka v predračunu pri 65 artiklu. Koda, katera je v dokumentaciji je napačna, morala bi biti 51.05501-0013.

ODGOVOR:

Stara koda v postavki 65 ponudbenega predračuna se črta in se jo nadomesti s kodo 51.05501-0013.

Naročnik na svoji spletni strani objavlja spremenjen ponudbeni predračun za sklop št. 2: MAN splošni deli, v skladu z navedeno spremembo. Ponudniki morajo oddati ponudbo za sklop št. 2: MAN splošni deli na spremenjenem ponudbenem predračunu z dne 9. 12. 2020.

VPRAŠANJE:

Spoštovani. Pri sklopu 9 Filtri pri poziciji 211 FILTER IZPUŠNIH PLINOV MAU\_0001 BP250123 ne prepoznamo ustreznega filtra. Prosimo vas za dodatne oznake in dimenzije. Če to ni mogoče predlagamo, da se ta pozicija umakne iz razpisa.

ODGOVOR:

Postavka št. 211 se črta iz ponudbenega predračuna za Sklop št. 9: Filtri. Naročnik na svoji spletni strani objavlja spremenjen ponudbeni predračun za sklop št. 9: Filtri, v skladu z navedeno spremembo. Ponudniki morajo oddati ponudbo za sklop št. 9: Filtri na spremenjenem ponudbenem predračunu z dne 9. 12. 2020.

VPRAŠANJE:

Spoštovani, v seznamu rezervnih delov navedenih za sklop Boschung, so tri kataloške številke, ki jih v sistemu Boschung ni.

5010239674
2150202050
215300060
Prosim za navodila, kaj s temi številkami.

ODGOVOR:

Postavke št. 31, 63 in 64 se črtajo iz ponudbenega predračuna za Sklop št. 18: Pometalni stroji BOSCHUNG. Naročnik na svoji spletni strani objavlja spremenjen ponudbeni predračun za sklop št. 18: Pometalni stroji BOSCHUNG, v skladu navedeno spremembo. Ponudniki morajo oddati ponudbo za sklop št. 18: Pometalni stroji BOSCHUNG na spremenjenem ponudbenem predračunu z dne 9. 12. 2020.

Ponudniki morajo pri pripravi ponudbe upoštevati spremembo razpisne dokumentacije z dne 9. 12. 2020, ki je bila objavljena na spletni strani naročnika in na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila